કિસાન રેલ યોજનાનો થશે વિસ્તાર, ભાડામાં પણ મળી શકે છે રાહત - जन मन INDIA
ભારતીય રેલ અને ફુડ પ્રોસેસિંગ ઉદ્યોગ મંત્રાલયના સંયુક્ત પ્રયાસોથી ચલાવવામાં આવી રહેલી કિસાન રેલ યોજનાનો વિસ્તાર કરવામાં આવશે. વિસ્તાર પ્રમાણે માંગની અનુસાર કિસાન રેલની સંખ્યામાં વધારો કરવામાં આવશે. આ સાથે જ ભાડામાં પણ રાહત આપવામાં આવશે એ બાબત પર પણ ચર્ચાઓ ચાલી રહી છે.
સામાન્ય બજેટમાં ઘોષણા બાદ આ યોજના ખેડૂતો માટે ઘણી જ ફાયદાકારક નીવડી રહી છે. કિસાન રેલ યોજનાની સમીક્ષા બેઠકમાં ફૂડ પ્રોસેસિંગ મંત્રી નરેન્દ્ર તોમરે યોજનાની સફળતા પર સંતોષ વ્યક્ત કર્યો છે.
નરેન્દ્ર તોમરે જણાવ્યું કે, રેલ યોજના ખેડૂતો માટે લાઈફલાઈન સાબિત થઈ રહી છે. આનો ફાયદો ફૂડ પ્રોસેસિંગ મંત્રાલયને પણ મળશે. આ માટે રાહતના દરો પર કાચા માલની વ્યવસ્થા વધશે.
સમીક્ષા બેઠકમાં જણાવાયું કે, ઓગસ્ટ 2020માં ચાલુ કરવામાં આવેલી કિસાન રેલ યોજનામાં અત્યારસુધીમાં કુલ 455 ફેરા લગાવવામાં આવ્યા છે. આના માધ્યમથી પોણા બે લાખ ટન કૃષિ ઉત્પાદનોનું પરિવહન કરવામાં આવ્યું છે. જે વિસ્તારોમાં આ રેલની માંગ છે ત્યાં આ યોજનામાં વિસ્તાર કરવામાં આવશે.
કૃષ મંત્રીએ જણાવ્યું કે, આ કિસાન રેલની મદદથી ખેડૂતોને તેમની પસંદના ભાવ પણ મળી રહ્યા છે. તો વધુમાં સમીક્ષા બેઠકમાં કિસાન રેલના પરિવહન માટે કરવામાં આવતા રજિસ્ટ્રેશમાં થતી સમસ્યાઓને દૂર કરવા બાબતે પણ ચર્ચા કરવામાં આવી.
કિસાન રેલ મારફતે થતા પરિવહનવાળી કૃષિ પેદાશોને ચિન્હિત કરી દેવામાં આવી છે. જેના કારણે તેના ભાડામાં 50 ટકા રાહત આપવામાં આવી રહી છે. આ રાહતનો બોજ ફૂડ પ્રોસેસિંગ મંત્રાલય ઉઠાવે છે.